Elena Lasconi face apel la românce să iasă la vot pe 8 decembrie: ”Haideți să-i protejăm pe cei dragi de lângă noi așa cum doar o mamă poate s-o facă” VIDEO
Liderul USR, Elena Lasconi, unul dintre candidații ajunși în finala prezidențială de pe 8 decembrie, a făcut marți, 3 decembrie, un apel către femeile din România să meargă la vot. Lasconi li s-a adresat acestora, printr-o postare pe pagina personală de Facebook, și le-a vorbit în calitate de femeie și mamă.